
מבקר המדינה 

חוק הרשויות המקומיות 
(מימון בחירות), התשנ"ג-1993
דין וחשבון על תוצאות ביקורת חשבונות
הסיעות והרשימות שהשתתפו בבחירות החדשות ברשות המקומית בית שמש במרץ 2014
כללי
ב-22.10.13 התקיימו הבחירות הכלליות ברשויות המקומיות, לרבות ברשות המקומית בית שמש. ב-27.11.13 הוגשו לבית המשפט המחוזי בירושלים בשבתו כבית משפט לעניינים מנהליים שני ערעורים על תוצאות הבחירות בעיר בית שמש, וב-26.12.13 החליט בית המשפט על ביטול הבחירות שנערכו בעיר והורה על עריכת בחירות חוזרות לראשות העירייה ולמועצת העירייה לפי סעיף 73 לחוק הרשויות המקומיות (בחירות), התשכ"ה-1965 (להלן - חוק הבחירות). ב-11.2.14 קבע בית המשפט העליון[footnoteRef:2] כי אין עילה למתן רשות ערעור על ההחלטה האמורה.  [2:  	בר"מ 213/14 מאיר בלעיש נ' היועץ המשפטי לממשלה.] 

ב-17.2.14 התקבל בכנסת תיקון מס' 11 (להלן - התיקון לחוק)[footnoteRef:3] לחוק הרשויות המקומיות (מימון בחירות), התשנ"ג-1993 (להלן - החוק), אשר מסדיר את אופן התנהלותן של 'בחירות חדשות' כהגדרתן בתיקון לחוק. סעיף 1 לתיקון לחוק מגדיר "בחירות חדשות" - "בחירות לפי סעיף 73 לחוק הבחירות...", ו"תקופת הבחירות" לעניין בחירות חדשות כוללת לפי סעיף זה "גם את התקופה שמהיום שפסק הדין המורה על עריכת הבחירות החדשות היה לסופי עד יום הבחירות החדשות".  [3:  	ס"ח 2434, עמ' 302.] 

ב-11.3.14 התקיימו כאמור בחירות חדשות כהגדרתן בחוק, ברשות המקומית בית שמש, בהן השתתפו 13 סיעות ורשימות. 
תקופת הבחירות כהגדרתה בחוק, אשר לגביה חייבות הסיעות והרשימות המתמודדות בבחירות בבית שמש להגיש דוח כספי למבקר המדינה, כוללת שני חלקים: מיום 18.8.13 ועד 22.10.13, וכן מיום 11.2.14 ועד 11.3.14.
הדוח עוסק בביקורת חשבונות של 13 הסיעות והרשימות (להלן - הסיעות) שהשתתפו בבחירות, כלהלן: חמש סיעות אֵם - דהיינו: סיעות בכנסת שלהן סיעות בת שהשתתפו בבחירות; שבע סיעות מקומיות עצמאיות (להלן - סיעות מקומיות) ורשימת מועמדים משותפת אחת. 


הסיעות שהשתתפו בבחירות
סיעות אֵם:
(1)	אגודת החרדים - דגל התורה (להלן - דגל התורה) באמצעות סיעת הבת "חזית תורנית מאוחדת";
(2) 	הליכוד - תנועה לאומית ליברלית (להלן - הליכוד) באמצעות סיעת הבת "הליכוד משפחה אחת בראשות אדרי שלום";
(3)	ישראל ביתנו באמצעות סיעת הבת "בית שמש ביתנו בראשות ילנה קוניאנסקי";
(4)	מפלגת העבודה הישראלית (להלן - העבודה) באמצעות סיעת הבת "בית שמש שלנו בראשות ריצ'רד פרס";
(5) 	ש"ס - התאחדות הספרדית העולמית שומרי תורה (להלן - ש"ס) באמצעות סיעת הבת "התאחדות הספרדית העולמית שומרי תורה". 

סיעות מקומיות: 
(1)	אגודת ישראל;
(2)	דור אחר ביחד חב"ד בראשות מאיר בלעיש (להלן - דור אחר);
(3)	טוב לבית שמש;
(4)	כלל חסידי וקהילות ירושלים (להלן - כ"ח);
(5)	למען התושב בראשות אזולאי שמעון (להלן - למען התושב);
(6)	עתיד העיר; 
(7)	קול השחר.

רשימת מועמדים משותפת (להלן - הרשימה המשותפת):
"בית שמש חוזרת- הבית היהודי" מטעם הסיעות המשתתפות הבאות:
(1)	בית שמש חוזרת (סיעה מקומית);
(2)	מפלגת מפד"ל- מפלגה דתית לאומית (סיעת אם) (להלן - מפד"ל).
על פי סעיף 30(א) לחוק, על מבקר המדינה לקבוע הנחיות לסיעות בדבר הדרך לניהול חשבונותיהן, ועל פי סעיף 21(ג) לחוק, על הסיעות לנהל את חשבונותיהן לפי הנחיות מבקר המדינה ולרשום בהם את כל הכנסותיהן והוצאותיהן. מערכות החשבונות של הסיעות עומדות, על פי סעיף 21(ד) לחוק, לביקורת מבקר המדינה. בהתאם לסמכויותיו, קבע מבקר המדינה את הנחיות הרשויות המקומיות (מימון בחירות) (ניהול חשבונות), התשע"ג-2013 (להלן - ההנחיות).
סעיף 22(א) לחוק קובע כי "לא יאוחר משלושה חודשים אחרי הבחירות ימסרו הנציגים של סיעת אם, סיעה, רשימה... את חשבונותיהם לתקופת הבחירות וכן דוח כספי לאותה תקופה", וסעיף 22(ב) לחוק קובע כי החשבונות והדוח הכספי יימסרו למבקר המדינה בצירוף חוות דעת של רואה החשבון, שמינתה הסיעה לביקורת חשבונותיה, בדבר תקינותם ושלמותם ובדבר ניהול מערכת החשבונות בהתאם להנחיות מבקר המדינה. לפי סעיף 21(ה) לחוק וסעיף 35 להנחיות, על הסיעה להגיש תצהיר בדבר שלמותם ונכונותם של הרישומים במערכת החשבונות. התצהיר יהיה חתום בידי שניים מנציגי הסיעה שלפחות אחד מהם בקי במשק הכספים של הסיעה.
על סיעות ברשויות מקומיות שמספר בעלי זכות הבחירה בהן עולה על 5,000 הוטל למנות רואי חשבון לביקורת חשבונותיהם בעצמן ובמימונן. מספר בעלי זכות הבחירה בבית שמש עולה על 5,000. 
סיעות ברשויות מקומיות זכאיות למימון הוצאות הבחירות שלהן, על פי הוראות החוק. במקביל להסדרת המימון הממלכתי מוטלות על הסיעות הגבלות בקשר להוצאותיהן ולהכנסותיהן.
לפי סעיף 23(א) לחוק, על מבקר המדינה למסור ליושב ראש הכנסת, לא יאוחר מתום שמונה חודשים אחרי הבחירות, דין וחשבון בדבר תוצאות ביקורת החשבונות של הסיעות והרשימות שהשתתפו בבחירות. בדוח זה, על מבקר המדינה לקבוע אם הסיעות ניהלו מערכת חשבונות בהתאם להנחיותיו, אם הוצאות הבחירות שלהן היו בגבולות התקרה שנקבעה בחוק והאם ההכנסות שקיבלו היו בגבולות שנקבעו בחוק.
לפי סעיף 7(ב) לחוק, סיעה הזכאית למימון ממלכתי, תקבל תוך 20 ימים מיום פרסום תוצאות הבחירות, 85% מסכום המימון המגיע לה בניכוי המקדמה שניתנה לה, אם ניתנה. סיעה שדוח מבקר המדינה לגביה חיובי, זכאית לקבל את יתרת המימון הממלכתי (15%) מיד לאחר מסירת הדוח. עוד נקבע בחוק, כי כאשר מבקר המדינה קובע כי הדוח הנוגע לסיעה אינו חיובי (מחמת אי-עמידה באחד משלושת התנאים האמורים), יורה שר הפנים כי לא תשולם לסיעה יתרת המימון הממלכתי; ואולם, מבקר המדינה רשאי להמליץ לשר להקטין את השיעור הקבוע בחוק ולקבוע שחלק מיתרת המימון ישולם, בהתחשב באופי החריגה, בהיקפה ובנסיבות המקרה, והשר יורה לשלם את הסכום לפי המלצת מבקר המדינה. 
החוק קובע כי ההוראות בדבר ניהול חשבונות, ביקורת חשבונות, הגבלת ההוצאות וההכנסות וביקורת מבקר המדינה חלות גם על סיעות שלא קיבלו מימון ממלכתי, בין שלא ביקשוהו ובין שלא היו זכאיות לו מחמת שלא מילאו תנאים מוקדמים מסוימים הקבועים בחוק. כך גם חלה על כל הסיעות חובת הגשת דוח כספי למבקר המדינה. 
מתוך 13 הסיעות שהתמודדו בבחירות, 11 סיעות מסרו למשרדי דוחות כספיים לתקופת הבחירות בצירוף חוות דעת של רואה חשבון. שתי סיעות לא מסרו חשבונות ודוח כספי לתקופת הבחירות, למרות פניות חוזרות ונשנות. 
סעיף 7(א) לחוק קובע כי סיעה אשר זכתה בלא פחות מ-50% מ'מודד' הקולות הכשרים הנדרש לקבלת מנדט אחד, תהיה זכאית לקבלת מימון ממלכתי בשיעורים הקבועים בו. 
על פי תוצאות הבחירות החדשות, 10 מבין 13 הסיעות היו זכאיות לקבל מימון ממלכתי שעל פי נתוני משרד הפנים, הסתכם בכ-4.7 מיליון ש"ח וכולן קיבלו את המימון המגיע להן עד כה. שלוש הסיעות האחרות (קול השחר, למען התושב וטוב לבית שמש) לא היו זכאיות למימון ממלכתי מכיוון שזכו בפחות קולות מהנדרש. 
כאמור, שתי סיעות (קול השחר ולמען התושב) - שאינן זכאית למימון - לא הגישו את דוחותיהן למשרדי. בחוק לא נקבעה סנקציה כספית באשר לסיעות מעין אלה אשר אינן זכאיות כאמור למימון, בגין אי הגשת דוח כספי[footnoteRef:4]. מבקר המדינה כבר העיר[footnoteRef:5] באשר לסיעות שלא הגישו דוח כספי, כי מן הראוי שמי שמעמיד עצמו לבחירה לתפקיד ציבורי, יפעל בהתאם לדרישות החוק ובשקיפות מלאה וכי על המחוקק ליתן דעתו על סנקציה מתאימה במקרים כגון אלה.  [4:  	למעט האמור בסעיף 27(ג) לחוק.]  [5:  	דוחות על תוצאות ביקורת חשבונות סיעות ורשימות שהשתתפו בבחירות לרשויות המקומיות בנובמבר 2008 (פורסם באוגוסט 2009), בבחירות באוגוסט 2009, לרשויות המקומיות: בסמ"ה, בענה, דאלית אל כרמל, דייר אל אסד, מג'ד אל כרום, עספיא (פורסם במאי 2010).] 


להלן יפורטו עיקרי הממצאים לגבי 11 הסיעות שהגישו את חשבונותיהן למשרדי.


עיקרי הממצאים
תוצאות ביקורת החשבונות של הסיעות נקבעו על פי הדוחות הכספיים שמסרו הסיעות; חוות הדעת של רואי החשבון שבדקו את החשבונות אשר צורפו לדוחות הכספיים; בדיקות ובירורים משלימים שעשו עובדי משרדי ורואי חשבון שמונו מטעמי; השלמות, תיקונים והסברים של הסיעות ונציגיהן.


הכנסות
החוק אוסר קבלת תרומה מתאגיד, בין בארץ ובין בחוץ לארץ, וממי שאינו רשום במרשם האוכלוסין המתנהל לפי חוק מרשם אוכלוסין, התשכ"ה-1965. כמו כן מגביל החוק את סכום התרומה המותרת מאדם ובני ביתו הסמוכים על שולחנו לגבי סיעות מקומיות הועמד סכום התרומה המרבי על 5,000 ש"ח בין בחירות לבחירות. במקרה שסיעה מקומית מסיימת את מערכת הבחירות בגירעון ניכר ונציגיה לא נתנו הסבר אשר הניח את דעתו של מבקר המדינה באשר למקורות כיסוי הגרעון- יש בגירעון משום תרומה אסורה בניגוד להוראות סעיף 16 לחוק. 
ההכנסות של שתי סיעות לא היו במסגרת הגבולות האמורים בחוק : הסיעה המקומית טוב לבית שמש לא החזירה הלוואות שקיבלה בסך כולל של 347,000 ש"ח. אי החזר הלוואה משמעו קבלת תרומה, ועל כן הכנסותיה של סיעה זו לא עמדו בגבולות האמורים בחוק; הסיעה המקומית (המשתתפת) בית שמש חוזרת לא כללה בחשבונותיה הוצאות בגין יעוץ משפטי שקבלה; בהיעדר רישום ההוצאות האמורות לא ניתן לדעת מה היו מקורות המימון להוצאות אלה והאם הסיעה עמדה במגבלות הקבועות בחוק ביחס לקבלת תרומות.
הכנסותיהן של יתר הסיעות המקומיות היו במסגרת הגבולות שנקבעו בחוק. 
סעיף 16(ג) לחוק וסעיף 8 לחוק מימון מפלגות, התשל"ג-1973 (להלן - חוק מימון מפלגות) קובעים סייגים לקבלת תרומות בידי סיעות אֵם. בשנת 2013 (שנה בה התקיימו בחירות לכלל הרשויות המקומיות) הסכום המרבי לתרומה עמד על 2,300 ש"ח ובשנת 2014 - 1,000 ש"ח. 
הכנסותיהן של כל סיעות האֵם עמדו בגבולות האמורים בחוק. 


תקרת הוצאות
החוק קובע כי לגבי סיעות מקומיות תחושב תקרת ההוצאות לפי הגבוהה מבין שלוש החלופות המנויות בסעיף 15(א) לחוק, בהתחשב בתוצאות הבחירות החדשות. בכל הנוגע לסיעות בת - מחושבת תקרת ההוצאות לפי הוראות סעיף 26(ז)(3) לחוק, ולפיו הוצאות הבחירות החדשות "של סיעת האם ושל כל סיעות הבת ורשימות הבת שלה ברשות מקומית מסוימת - לא יעלו על 200% מסכום המימון המגיע לסיעת האם לפי תוצאות הבחירות החדשות באותה רשות מקומית". 
הוצאות הבחירות של סיעת האם ש"ס ושל שתי הסיעות המשתתפות (בית שמש חוזרת ומפד"ל) לא היו בגבולות תקרת ההוצאות המותרת.


הנחיות מבקר המדינה
לפי החוק, על הסיעות לנהל את מערכת החשבונות שלהן בהתאם להנחיות מבקר המדינה. 
חמש סיעות אֵם (דגל התורה, ישראל ביתנו, הליכוד, העבודה וש"ס) ושלוש סיעות מקומיות (אגודת ישראל, כ"ח, ועתיד העיר) ניהלו את מערכת החשבונות שלהן לפי הנחיות מבקר המדינה.
שתי סיעות משתתפות ברשימה המשותפת (בית שמש חוזרת ומפד"ל) ושתי סיעות מקומיות (דור אחר וטוב לבית שמש) לא ניהלו את מערכת החשבונות שלהן לפי הנחיות מבקר המדינה. הדבר התבטא בעיקר בכך שלא נשמרו עותקים של כל הפרסומים שפורסמו וחסרו הזמנות והתקשרויות בכתב הנוגעות להוצאות שסכומן הכולל עולה על 2,000 ש"ח. עוד הועלה כי הוצאות בגין יעוץ משפטי שקבלו שתי הסיעות המשתתפות האמורות לא נכללו בחשבונותיהן. בהיעדר רישום ההוצאות האמורות לא ניתן לדעת מה היו מקורות המימון להוצאות אלה והאם אותן סיעות עמדו במגבלות הקבועות בחוק ביחס לקבלת תרומות. 


נושאים בעלי היבטים עקרוניים
בדיקת חשבונות הסיעות העלתה כמה נושאים עקרוניים עליהם מצאתי לנכון להרחיב את הדיבור.

מימון ממלכתי בבחירות חדשות
בפברואר 2014, ערב התקיימותן של הבחירות החדשות בבית שמש, נכנס לתוקפו התיקון לחוק . 
בעקבות התיקון, קובע סעיף 6(ב1) לחוק כי "רשות מקומית שמתקיימות בה בחירות חדשות למועצה, ייוסף לסכום המימון לגביה סכום נוסף כלהלן: (1) התקיימו הבחירות החדשות בתוך שנה מיום הבחירות בעקבותיהן הוחלט על קיום בחירות חדשות...יהא הסכום הנוסף 65% מסכום המימון החדש... בסעיף זה, "סכום המימון החדש"- מכפלת יחידת החישוב כפי סכומה ביום שבו קבע השר את מועד הבחירות החדשות במספר בעלי הזכות לבחור...".
סעיף 7 לחוק שעניינו סכום המימון המגיע לסיעות קובע בסעיף קטן (ד) כך :"התקיימו בחירות חדשות, יראו לעניין חוק זה את תוצאות הבחירות כתוצאות הבחירות החדשות בלבד".
מהוראות החוק עולה כי חישוב סכום המימון הממלכתי המגיע לכל אחת מהסיעות שהשתתפו בבחירות - סיעות אֵם וסיעות מקומיות גם יחד - נקבע אך ורק לפי תוצאות הבחירות החדשות, ללא התחשבות בתוצאות הבחירות הראשונות שבוטלו. הדבר יצר תוצאה קשה ביחס לסיעת טוב לבית שמש; שכן, סיעה מקומית זו זכתה בבחירות הראשונות במספר קולות כשרים המהווים כחצי מנדט אשר היו אמורים לזכות אותה לפי סעיף 7(א)(2) לחוק במימון ממלכתי בסך של 
כ-70,000 ש"ח, ואילו בבחירות החדשות סיעה זו קבלה פחות קולות כשרים, ועל כן היא אינה זכאית למימון כלל. יוצא אפוא כי על אף הישגיה האלקטורליים של הסיעה בבחירות הראשונות, שבגינם הייתה אמורה לזכות במימון ממלכתי לכיסוי הוצאות הבחירות שהוציאה בפועל, לבסוף היא נותרה ללא מימון כלל. 
אני קורא למחוקק ליתן דעתו לסוגיה בעייתית זו הנוגעת לעניין הזכאות למימון הממלכתי. 


להלן פירוט הממצאים:
כאמור, הממצאים מתייחסים ל-11 סיעות, והנתונים הכספיים לגבי הכנסות והוצאות הסיעות המפורטים בהמשך לקוחים מהדוחות הכספיים שנמסרו למשרדנו. 
לגבי ארבע סיעות אֵם (דגל התורה, ישראל ביתנו, הליכוד והעבודה) והסיעה המקומית עתיד העיר נקבע שהדוח בעניינן חיובי. לגבי שתי סיעות מקומיות (אגודת ישראל וכ"ח) קבעתי כי הדוח בעניינן חיובי, ואולם הטלתי עליהן קנס בגין איחור ניכר בהגשת הדוחות הכספיים למשרדי. 
לגבי סיעת האם ש"ס, שתי הסיעות המשתתפות ברשימה המשותפת (בית שמש חוזרת ומפד"ל) ושתי סיעות מקומיות (דור אחר וטוב לבית שמש) קבעתי שהדוח בעניינן אינו חיובי.




סיעות אֵם
אגודת החרדים - דגל התורה 
הסיעה התמודדה באמצעות רשימת הבת "חזית תורנית מאוחדת".
הסיעה זכתה בבחירות החדשות בשלושה מנדטים, והיא זכאית למימון מאוצר המדינה. 
על פי הדוח הכספי של הסיעה, הכנסותיה בתקופת הבחירות הסתכמו ב-1,062,296 ש"ח, מהן 717,945 ש"ח מאוצר המדינה והיתרה העברות מסיעת האם, והוצאותיה הסתכמו ב-1,062,296 ש"ח. הסיעה סיימה את תקופת הבחירות באיזון.
לאחר הביקורת והפחתת ההעברות מסיעת האם הסתכמו הכנסותיה בתקופת הבחירות הסתכמו 
ב-717,945 ש"ח, הסיעה סיימה אפוא את תקופת הבחירות בגירעון של 344,351 ש"ח.
על פי סעיף 26(ז)(3) לחוק, תקרת ההוצאות של הסיעה הסתכמה ב-1,435,891 ש"ח. הוצאות הבחירות של הסיעה לאחר הביקורת היו בגבולות האמורים בחוק. 
הסיעה ניהלה את חשבונותיה בהתאם להנחיות מבקר המדינה. 
הכנסות הסיעה בתקופת הבחירות היו בגבולות האמורים בסעיף 16(ג) לחוק ביחד עם סעיף 8 לחוק מימון מפלגות בעניין קבלת תרומות. 
לפיכך ניתן דוח חיובי על תוצאות ביקורת החשבונות של הסיעה. 

הליכוד - תנועה לאומית ליברלית 
הסיעה התמודדה באמצעות רשימת הבת "הליכוד משפחה אחת בראשות אדרי שלום".
הסיעה זכתה בבחירות החדשות בשלושה מנדטים, והיא זכאית למימון מאוצר המדינה. 
על פי הדוח הכספי של הסיעה, הכנסותיה בתקופת הבחירות הסתכמו ב-718,122 ש"ח, מהן 717,945 מאוצר המדינה והיתרה מהכנסות אחרות והוצאותיה הסתכמו ב-499,220 ש"ח. הסיעה סיימה את תקופת הבחירות בעודף בסכום של 218,902 ש"ח.
על פי סעיף 26(ז)(3) לחוק, תקרת ההוצאות של הסיעה הסתכמה ב-1,435,891 ש"ח. הוצאות הבחירות של הסיעה היו בגבולות האמורים בחוק. 
הסיעה ניהלה את חשבונותיה בהתאם להנחיות מבקר המדינה. 
הכנסות הסיעה בתקופת הבחירות היו בגבולות האמורים בסעיף 16(ג) לחוק ביחד עם סעיף 8 לחוק מימון מפלגות בעניין קבלת תרומות. 
לפיכך ניתן דוח חיובי על תוצאות ביקורת החשבונות של הסיעה. 

מפלגת העבודה הישראלית 
הסיעה התמודדה באמצעות רשימת הבת "בית שמש שלנו בראשות ריצ'רד פרס".
הסיעה זכתה בבחירות החדשות במנדט אחד, והיא זכאית למימון מאוצר המדינה. 
על פי הדוח הכספי של הסיעה, הכנסותיה בתקופת הבחירות הסתכמו ב-235,817 ש"ח, מהן 231,217 ש"ח מאוצר המדינה ו-4,600 ש"ח מתרומות והוצאותיה הסתכמו ב-253,006 ש"ח. הסיעה סיימה את תקופת הבחירות בגירעון בסכום של 17,189 ש"ח.
לאחר הביקורת הסתכמו הכנסותיה בתקופת הבחירות ב-243,915 ש"ח, מהן 239,315 ש"ח מאוצר המדינה והוצאותיה הסתכמו ב-263,006 ש"ח. הסיעה סיימה את תקופת הבחירות בגירעון בסכום של 19,091 ש"ח.
על פי סעיף 26(ז)(3) לחוק, תקרת ההוצאות של הסיעה הסתכמה ב-478,630 ש"ח. הוצאות הבחירות של הסיעה לאחר הביקורת היו בגבולות האמורים בחוק. 
הסיעה ניהלה את חשבונותיה בהתאם להנחיות מבקר המדינה. 
הכנסות הסיעה בתקופת הבחירות היו בגבולות האמורים בסעיף 16(ג) לחוק ביחד עם סעיף 8 לחוק מימון מפלגות בעניין קבלת תרומות. 
לפיכך ניתן דוח חיובי על תוצאות ביקורת החשבונות של הסיעה. 

ישראל ביתנו
הסיעה התמודדה באמצעות רשימת הבת "בית שמש ביתנו בראשות ילנה קוניאנסקי".
הסיעה זכתה בבחירות החדשות במספר קולות השווה לכחצי מנדט, והיא זכאית למימון מאוצר המדינה. 
על פי הדוח הכספי של הסיעה, הכנסותיה בתקופת הבחירות הסתכמו ב-143,589 ש"ח, כולן מאוצר המדינה והוצאותיה הסתכמו ב-162,241 ש"ח. הסיעה סיימה את תקופת הבחירות בגירעון בסכום של 18,652 ש"ח.
על פי סעיף 26(ז)(3) לחוק, תקרת ההוצאות של הסיעה הסתכמה ב-287,178 ש"ח. הוצאות הבחירות של הסיעה היו בגבולות האמורים בחוק. 
הסיעה ניהלה את חשבונותיה בהתאם להנחיות מבקר המדינה. 
הכנסות הסיעה בתקופת הבחירות היו בגבולות האמורים בסעיף 16(ג) לחוק ביחד עם סעיף 8 לחוק מימון מפלגות בעניין קבלת תרומות. 
לפיכך ניתן דוח חיובי על תוצאות ביקורת החשבונות של הסיעה. 

ש"ס - התאחדות הספרדית העולמית שומרי תורה 
הסיעה התמודדה באמצעות רשימת הבת "התאחדות הספרדית העולמית שומרי תורה".
הסיעה זכתה בבחירות החדשות בשני מנדטים, והיא זכאית למימון מאוצר המדינה. 
על פי הדוח הכספי של הסיעה, הכנסותיה בתקופת הבחירות הסתכמו ב-480,630 ש"ח, מהן 478,630 ש"ח מאוצר המדינה ו-2,000 ש"ח מתרומות והוצאותיה הסתכמו ב-1,642,626 ש"ח. הסיעה סיימה את תקופת הבחירות בגירעון בסכום של 1,161,996 ש"ח.
לאחר הביקורת הסתכמו הוצאותיה ב-1,727,459 ש"ח. הסיעה סיימה את תקופת הבחירות בגירעון בסכום של 1,246,829 ש"ח.
על פי סעיף 26(ז)(3) לחוק, תקרת ההוצאות של הסיעה הסתכמה ב-957,260 ש"ח. הוצאות הבחירות של הסיעה לאחר הביקורת חרגו מהגבולות האמורים בחוק ב-770,199 ש"ח. 
לטענת הסיעה, אין חולק כי הוצאותיה בבחירות הראשונות בסך של כ-945,000 ש"ח היו במסגרת הגבולות הקבועים בחוק באותה עת לעניין תקרת ההוצאות של סיעות האֵם. לפיכך לטענתה אין בתיקון לחוק, שהתקבל לאחר הבחירות הראשונות והוחל על הבחירות החדשות, ואשר נועד להיטיב עם הסיעות, כדי לשנות בדיעבד מצב זה ולקבוע תקרה אחת מאוחדת לשתי המערכות. לשיטתה של הסיעה יש להחיל את תקרת ההוצאות האמורה רק על הוצאותיה בבחירות החדשות אשר הסתכמו בכ-782,000 ש"ח, ומכאן שהיא לא חרגה מתקרת ההוצאות. 
אין באפשרותי לקבל טענה זו לאור התיקון לחוק, בו נקבע במפורש כי המימון המגיע לסיעות יסתכם ב-165% מהמימון המגיע אילו התקיימה רק מערכת בחירות אחת (להלן - המימון המשודרג). כן נקבע כי מימון משודרג זה יעמוד בבסיס החישוב של תקרת ההוצאות 'המאוחדת' למערכת בחירות הכוללת גם 'בחירות חדשות'. כך, שברי שלא היה בתיקון לחוק כדי ליצור עוד תקרה נוספת ונפרדת, כפי שטוענת הסיעה, וקיימת תקרה אחת משוקללת כאמור למערכות הבחירות הכוללת. בנוסף, הפרשנות שמציעה הסיעה, שכאמור אינה מתיישבת עם לשון התיקון לחוק, הייתה מגדילה את אי-השוויון בין סיעות אֵם לבין סיעות מקומיות המתמודדות בבחירות חדשות. שכן, בעוד שעל סיעות מקומיות תוחל התקרה ביחס לשתי המערכות גם יחד (ראשונות וחדשות), הרי שלפי שיטת הסיעה, סיעות אֵם היו רשאיות להוציא את כל הסכום המרבי הזה במהלך מערכת בחירות אחת (של הבחירות החדשות). 
לפיכך, אין מנוס, לאור התיקון לחוק, לקבוע כי תקרת ההוצאות עומדת על סך של 957,260 ש"ח, ועל כן הסיעה חרגה מתקרת ההוצאות המותרת בבחירות. מכל מקום, בקביעת גובה הסנקציה הכספית שתוטל על הסיעה, התחשבתי בטענתה כי הוראות התיקון לחוק בהקשר זה כוללות קביעה שהיא בעלת אספקט רטרוספקטיבי. ברצוני להפנות את תשומת לב המחוקק לנושא על מנת שישקול תיקונו טרם התקיימותן של בחירות חדשות נוספות. 
הסיעה ניהלה את חשבונותיה בהתאם להנחיות מבקר המדינה. 
הכנסות הסיעה בתקופת הבחירות היו בגבולות האמורים בסעיף 16(ג) לחוק ביחד עם סעיף 8 לחוק מימון מפלגות בעניין קבלת תרומות. 
לפיכך ניתן דוח לא חיובי על תוצאות ביקורת החשבונות של הסיעה. 
בהתחשב באופי החריגה ובמידתה, לאחר ששקלתי בין היתר את הסברי נציגי הסיעה ונוכח כך שהסיעה קיבלה בעבר דוחות חיוביים אני ממליץ בתוקף סמכותי לפי סעיף 10(ה)(3) לחוק, לשלול מהסיעה סכום של השלמת מימון הוצאות הבחירות בשיעור של 1%, שערכו 4,786 ש"ח.




סיעות מקומיות
אגודת ישראל
הסיעה זכתה בבחירות ב-2 מנדטים והיא זכאית למימון מאוצר המדינה.
על פי הדוח הכספי של הסיעה, הכנסותיה בתקופת הבחירות הסתכמו ב-478,630 ש"ח, כולן מאוצר המדינה והוצאותיה הסתכמו ב-482,561 ש"ח. הסיעה סיימה את תקופת הבחירות בגירעון בסכום של 3,931 ש"ח.
לאחר הביקורת, הסתכמו הוצאותיה של הסיעה ב-497,561 ש"ח. לפיכך, על פי הביקורת, סיימה הסיעה את תקופת הבחירות בגירעון בסכום של 18,931 ש"ח.
על פי סעיף 15 לחוק, תקרת ההוצאות לסיעה הייתה 1,076,918 ש"ח, הוצאות הבחירות של הסיעה לאחר הביקורת היו בגבולות האמורים בחוק.
הכנסות הסיעה היו בגבולות האמורים בסעיף 16 לחוק.
גירעון הסיעה לאחר הביקורת הסתכם ב-18,931 ש"ח. הסיעה הסבירה להנחת דעתי כיצד בכוונתה לכסות את הגירעון.
הסיעה ניהלה את מערכת חשבונותיה לפי הנחיות מבקר המדינה.
לפיכך ניתן דוח חיובי לגבי תוצאות ביקורת החשבונות של הסיעה.
יחד עם זאת, הסיעה מסרה את חשבונותיה והדוח הכספי באיחור ניכר.
בהתחשב באופי החריגה ובהיקפה ולאחר ששקלתי, בין היתר, את ההסברים שקיבלתי מהסיעה, אני ממליץ, בתוקף סמכותי לפי סעיף 23 (ד) לחוק, להשית על הסיעה שלילה של השלמת מימון הוצאות הבחירות בשיעור של 2%, שערכו 9,573 ש"ח בגין האיחור.

בית שמש חוזרת - הבית היהודי
רשימת המועמדים המשותפת זכתה בבחירות ב-3 מנדטים והיא זכאית למימון מאוצר המדינה.
במסגרת רשימת המועמדים המשותפת התמודדו יחדיו 2 סיעות משתתפות כלהלן: בית שמש חוזרת (שהייתה מיוצגת במועצה היוצאת) ומפלגת מפד"ל- המפלגה הדתית הלאומית (שהיא סיעת בת של מפלגת מפד"ל- המפלגה הדתית הלאומית).
בהתאם להוראות סעיף 8א לחוק הודיעו הסיעות למשרד הפנים על יחסי החלוקה ביניהן כלהלן:
	סיעה משתתפת
	חלקה של הסיעה במימון הממלכתי (באחוזים)
	חלקה של הסיעה בהוצאות הרשימה המשותפת (באחוזים)
	חלקה של הסיעה בהוצאות הלא מיוחסות (באחוזים)

	בית שמש חוזרת
	50.00
	50.00
	0.00

	מפלגת מפד"ל- המפלגה הדתית הלאומית
	50.00
	50.00
	0.00


כל הסיעות המשתתפות הגישו דוחות כספיים למבקר המדינה.
להלן הנתונים הכספיים של הסיעות על פי דיווחיהן:
	סיעה משתתפת
	על פי נתוני דיווח
	לאחר ביקורת

	
	הכנסות
	הוצאות
	עודף/
גירעון
	הכנסות
	הוצאות
	עודף/
גירעון

	בית שמש חוזרת
	608,571
	758,283
	(149,712)
	608,071
	846,117
	(238,046)

	מפלגת מפד"ל- המפלגה הדתית הלאומית
	358,973
	780,737
	(421,764)
	358,973
	839,737
	(480,764)

	סה"כ:
	967,544
	1,539,020
	(571,476)
	967,044
	1,685,854
	(718,810)


להלן תוצאות ביקורת החשבונות של הסיעות המשתתפות:

בית שמש חוזרת
על פי הדוח הכספי של הסיעה, הכנסותיה בתקופת הבחירות הסתכמו ב-608,571 ש"ח, מהן 358,973 ש"ח מאוצר המדינה ו-249,598 ש"ח מתרומות והוצאותיה הסתכמו ב-758,283 ש"ח. הסיעה סיימה את תקופת הבחירות בגירעון בסכום של 149,712 ש"ח.
הסיעה לא כללה בהוצאותיה סך של 88,500 ש"ח עבור ייעוץ משפטי בגין ערעור על תוצאות הבחירות.
לאחר הביקורת, הסתכמו הכנסותיה של הסיעה בתקופת הבחירות ב-608,071 ש"ח, מהן 358,973 ש"ח מאוצר המדינה ו-249,098 ש"ח מתרומות והוצאותיה הסתכמו ב-846,117 ש"ח. לפיכך, על פי הביקורת, סיימה הסיעה את תקופת הבחירות בגירעון בסכום של 238,046 ש"ח.
על פי סעיף 15 לחוק, תקרת ההוצאות לסיעה הייתה 717,945 ש"ח, הוצאות הבחירות של הסיעה לאחר הביקורת חרגו מהגבולות האמורים בחוק ב-128,172 ש"ח.
הסיעה כאמור לא כללה בחשבונותיה הוצאה בגין יעוץ משפטי שקבלה. בהיעדר רישום של מקורות המימון ששימשו להוצאה האמורה לא ניתן לקבוע האם הכנסות הסיעה היו בגבולות הקבועים בסעיף 16 לחוק.
גירעון הסיעה לאחר הביקורת הסתכם ב-238,046 ש"ח. הסברי הסיעה בדבר המקורות הכספיים שמהם יכוסה הגירעון לא הניחו את דעתי ולכן קבעתי כי יש בגירעון זה משום תרומה בניגוד להוראות סעיף 16 לחוק.
הסיעה ניהלה את חשבונותיה שלא בהתאמה מלאה להנחיות מבקר המדינה. הדבר התבטא בעיקר בכך שהסיעה לא כללה בחשבונותיה את מלוא הוצאותיה ולא שמרה העתקים מפרסומים שערכה.
לפיכך ניתן דוח לא חיובי לגבי תוצאות ביקורת החשבונות של הסיעה.
בהתחשב באופי החריגה ובהיקפה ולאחר ששקלתי, בין היתר, את ההסברים שקיבלתי מהסיעה, אני ממליץ, בתוקף סמכותי לפי סעיף 23 (ד) לחוק, להשית על הסיעה שלילה של השלמת מימון הוצאות הבחירות בשיעור של 7%, שערכו 25,128 ש"ח.

מפלגת מפד"ל - המפלגה הדתית הלאומית
על פי הדוח הכספי של הסיעה, הכנסותיה בתקופת הבחירות הסתכמו ב-358,973 ש"ח, כולן מאוצר המדינה והוצאותיה הסתכמו ב-780,738 ש"ח. הסיעה סיימה את תקופת הבחירות בגירעון בסכום של 421,765 ש"ח.
הסיעה לא כללה בהוצאותיה סך של 59,000 ש"ח בגין ייעוץ משפטי לגבי ערעור על תוצאות הבחירות. הוצאות אלו שולמו מהחשבון השוטף לשנת 2014.
לאחר הביקורת, הסתכמו הוצאותיה של הסיעה ב-839,738 ש"ח. לפיכך, על פי הביקורת, סיימה הסיעה את תקופת הבחירות בגירעון בסכום של 480,765 ש"ח.
על פי סעיף 15 לחוק, תקרת ההוצאות לסיעה הייתה 717,945 ש"ח, הוצאות הבחירות של הסיעה לאחר הביקורת חרגו מהגבולות האמורים בחוק ב-121,793 ש"ח.
הכנסות הסיעה היו בגבולות האמורים בסעיף 16 לחוק.
הסיעה ניהלה את חשבונותיה שלא בהתאמה מלאה להנחיות מבקר המדינה. הדבר התבטא בעיקר בכך שהסיעה לא כללה בחשבונותיה את מלוא הוצאותיה ולא שמרה את מלוא האסמכתאות בגין חלק מההוצאות.
לפיכך ניתן דוח לא חיובי לגבי תוצאות ביקורת החשבונות של הסיעה.
בהתחשב באופי החריגה ובהיקפה ולאחר ששקלתי, בין היתר, את ההסברים שקיבלתי מהסיעה, אני ממליץ, בתוקף סמכותי לפי סעיף 23(ד) לחוק, להשית על הסיעה שלילה של השלמת מימון הוצאות הבחירות בשיעור של 6%, שערכו 21,538 ש"ח.

דור אחר ביחד חבד בראשות מאיר בלעיש
הסיעה זכתה בבחירות במנדט והיא זכאית למימון מאוצר המדינה.
על פי הדוח הכספי של הסיעה, הכנסותיה בתקופת הבחירות הסתכמו ב-344,315 ש"ח, מהן 239,315 ש"ח מאוצר המדינה ו-105,000 ש"ח מתרומות והוצאותיה הסתכמו ב-364,373 ש"ח. הסיעה סיימה את תקופת הבחירות בגירעון בסכום של 20,058 ש"ח.
לאחר הביקורת, הסתכמו הוצאותיה של הסיעה ב-358,373 ש"ח. לפיכך, על פי הביקורת, סיימה הסיעה את תקופת הבחירות בגירעון בסכום של 14,058 ש"ח.
על פי סעיף 15 לחוק, תקרת ההוצאות לסיעה הייתה 1,076,918 ש"ח, הוצאות הבחירות של הסיעה לאחר הביקורת היו בגבולות האמורים בחוק.
הכנסות הסיעה היו בגבולות האמורים בסעיף 16 לחוק.
הסיעה ניהלה את חשבונותיה שלא בהתאמה מלאה להנחיות מבקר המדינה. הדבר התבטא בעיקר בכך שהסיעה קיבלה תרומות במזומן מבלי שהתורם הצהיר כי המדובר בכספו הפרטי, לא ערכה התקשרויות בכתב עם ספקים ונותני שירותים ולא היו בידה אסמכתאות להוצאות שהוציאה.
לפיכך ניתן דוח לא חיובי לגבי תוצאות ביקורת החשבונות של הסיעה.
בהתחשב באופי החריגה ובהיקפה ולאחר ששקלתי, בין היתר, את ההסברים שקיבלתי מהסיעה, אני ממליץ, בתוקף סמכותי לפי סעיף 23 (ד) לחוק, להשית על הסיעה שלילה של השלמת מימון הוצאות הבחירות בשיעור של 7%, שערכו 16,752 ש"ח.

טוב לבית שמש
הסיעה לא זכתה בבחירות במנדט ואינה זכאית למימון מאוצר המדינה.
על פי הדוח הכספי של הסיעה, הכנסותיה בתקופת הבחירות הסתכמו ב-78,527 ש"ח, מהן 78,287 ש"ח מאוצר המדינה והוצאותיה הסתכמו ב-342,322 ש"ח. הסיעה סיימה את תקופת הבחירות בגירעון בסכום של 263,795 ש"ח.
הסיעה כללה בהכנסותיה מימון ממלכתי, אך היא אינה זכאית לו כיון שבבחירות החדשות לא זכתה במספר קולות המקנה זכאות למימון.
לאחר הביקורת, הסתכמו הכנסותיה של הסיעה בתקופת הבחירות ב-240 ש"ח והוצאותיה הסתכמו ב-342,322 ש"ח. לפיכך, על פי הביקורת, סיימה הסיעה את תקופת הבחירות בגירעון בסכום של 342,082 ש"ח.
על פי סעיף 15 לחוק, תקרת ההוצאות לסיעה הייתה 1,076,918 ש"ח, הוצאות הבחירות של הסיעה לאחר הביקורת היו בגבולות האמורים בחוק.
הסיעה לא החזירה הלוואות שקיבלה בסך כולל של 347,000 ש"ח. אי החזר הלוואה משמעו קבלת תרומה, ועל כן הכנסותיה של סיעה זו לא היו בגבולות האמורים בסעיף 16 לחוק. גירעון הסיעה לאחר הביקורת הסתכם ב-342,082 ש"ח. הסיעה לא הסבירה כיצד בכוונתה לכסות את הגירעון. בהעדר הסבר על המקורות לכיסוי הגירעון קבעתי כי יש בגירעון זה משום תרומה בניגוד להוראות סעיף 16 לחוק.
הסיעה ניהלה את חשבונותיה שלא בהתאמה מלאה להנחיות מבקר המדינה. הדבר התבטא בעיקר בכך שהסיעה קיבלה הלוואות ממי שאינו רשאי לתרום ולא היו בידה אסמכתאות בגין הוצאות שהוציאה.
לפיכך ניתן דוח לא חיובי לגבי תוצאות ביקורת החשבונות של הסיעה.
הסיעה אינה זכאית למימון מאוצר המדינה (ראו לעיל בפרק הכללי). החוק אינו קובע במקרים כאלה סנקציה כספית בגין דוח לא חיובי.

כלל חסידי וקהילות ירושלים
הסיעה זכתה בבחירות ב-2 מנדטים והיא זכאית למימון מאוצר המדינה.
על פי הדוח הכספי של הסיעה, הכנסותיה בתקופת הבחירות הסתכמו ב-479,030 ש"ח, מהן 478,630 ש"ח מאוצר המדינה ו-400 ש"ח מתרומות והוצאותיה הסתכמו ב-546,829 ש"ח. הסיעה סיימה את תקופת הבחירות בגירעון בסכום של 67,799 ש"ח.
לאחר הביקורת, הסתכמו הוצאותיה של הסיעה ב-529,329 ש"ח. לפיכך, על פי הביקורת, סיימה הסיעה את תקופת הבחירות בגירעון בסכום של 50,299 ש"ח.
על פי סעיף 15 לחוק, תקרת ההוצאות לסיעה הייתה 1,076,918 ש"ח, הוצאות הבחירות של הסיעה לאחר הביקורת היו בגבולות האמורים בחוק.
הכנסות הסיעה היו בגבולות האמורים בסעיף 16 לחוק.
גירעון הסיעה לאחר הביקורת הסתכם ב-50,299 ש"ח. הסיעה הסבירה להנחת דעתי כיצד בכוונתה לכסות את הגירעון.
הסיעה ניהלה את מערכת חשבונותיה לפי הנחיות מבקר המדינה.
לפיכך ניתן דוח חיובי לגבי תוצאות ביקורת החשבונות של הסיעה.
יחד עם זאת, הסיעה מסרה את חשבונותיה והדוח הכספי באיחור ניכר.
בהתחשב באופי החריגה ובהיקפה ולאחר ששקלתי, בין היתר, את ההסברים שקיבלתי מהסיעה, אני ממליץ, בתוקף סמכותי לפי סעיף 23 (ד) לחוק, להשית על הסיעה שלילה של השלמת מימון הוצאות הבחירות בשיעור של 2%, שערכו 9,573 ש"ח, בגין האיחור.

למען התושב בראשות אזולאי שמעון
הסיעה לא זכתה בבחירות במנדט ואינה זכאית למימון מאוצר המדינה.
הסיעה לא מסרה את חשבונותיה ואת הדוח הכספי למבקר המדינה למרות בקשות חוזרות ונשנות.
בהיעדר החשבונות והדוח הכספי, הדוח לגבי סיעה זו אינו חיובי.

עתיד העיר
הסיעה זכתה בבחירות ב-2 מנדטים והיא זכאית למימון מאוצר המדינה.
על פי הדוח הכספי של הסיעה, הכנסותיה בתקופת הבחירות הסתכמו ב-483,631 ש"ח, מהן 478,631 ש"ח מאוצר המדינה ו-5,000 ש"ח מתרומות והוצאותיה הסתכמו ב-460,309 ש"ח. הסיעה סיימה את תקופת הבחירות בעודף בסכום של 23,322 ש"ח.
על פי סעיף 15 לחוק, תקרת ההוצאות לסיעה הייתה 1,076,918 ש"ח, הוצאות הבחירות של הסיעה לאחר הביקורת היו בגבולות האמורים בחוק.
הכנסות הסיעה היו בגבולות האמורים בסעיף 16 לחוק.
הסיעה ניהלה את מערכת חשבונותיה לפי הנחיות מבקר המדינה.
לפיכך ניתן דוח חיובי לגבי תוצאות ביקורת החשבונות של הסיעה.

קול השחר
הסיעה לא זכתה בבחירות במנדט ואינה זכאית למימון מאוצר המדינה.
הסיעה לא מסרה את חשבונותיה ואת הדוח הכספי למבקר המדינה למרות בקשות חוזרות ונשנות.
בהיעדר החשבונות והדוח הכספי, הדוח לגבי סיעה זו אינו חיובי.



		[image: shapira]
		יוסף חיים שפירא, שופט (בדימ')
		מבקר המדינה
		ונציב תלונות הציבור

ירושלים, 	כסלו התשע"ה
	נובמבר 2014



תרומות וערבויות
סיעות אֵם:
העבודה
	שם התורם
	עיר מגורים
	סכום התרומה

	בן יאיר אורה
	בית שמש
	2,300

	פרס קלמנס
	בית שמש
	2,300



ש"ס
	שם התורם
	עיר מגורים
	סכום התרומה

	סלואטסקי ג'ואל
	בית שמש
	2,000




סיעות מקומיות:
בית שמש חוזרת - הבית היהודי
בית שמש חוזרת
	שם התורם
	עיר מגורים
	תאריך התרומה
	סכום התרומה

	BURG PAULA
	בית שמש
	16.04.2014
	500.00

	LEVY SHIMON
	בית שמש
	16.04.2014
	500.00

	MORRIS JULIE
	בית שמש
	16.04.2014
	500.00

	אביר הקטור אריה
	כפר סבא
	03.06.2013
	3,000.00

	אבישר לירן
	תל אביב - יפו
	03.09.2013
	1,005.00

	אברהם יפה סנדר
	בית שמש
	15.10.2013
	1,000.00

	אברמוביץ מיכל
	חיפה
	09.07.2013
	1,000.00

	אוחנה עליזה
	בית שמש
	07.04.2014
	5,000.00

	אלטר ג'ורדון מאיר
	בית שמש
	25.07.2013
	2,500.00

	אלטר ג'ורדון מאיר
	בית שמש
	24.09.2013
	2,500.00

	אלנתן אסנת
	בית שמש
	15.10.2013
	600.00

	אלנתן אסנת
	בית שמש
	16.04.2014
	1,000.00

	אסרף שלומי
	בית שמש
	16.04.2014
	500.00

	ארביט ברוך
	תל אביב - יפו
	06.08.2013
	1,000.00

	ארז עליזה
	בית שמש
	16.04.2014
	500.00

	בוקמן דבורה
	בית שמש
	16.04.2014
	570.00

	בורשטיין דוד ומליסה
	בית שמש
	10.03.2014
	3,000.00

	ביוקלר יעקוב
	בית שמש
	21.10.2013
	500.00

	בלונדר יצחק
	נהריה
	08.05.2013
	1,000.00

	בן לולו אלי
	בית שמש
	10.03.2014
	1,000.00

	בן-זאב רחל
	בית שמש
	16.04.2014
	500.00

	בצלאלי יונה
	ירושלים
	15.11.2013
	1,000.00

	בראון דוד ישראל
	תקוע
	07.06.2013
	500.00

	בראון דניאל
	בית שמש
	21.10.2013
	500.00

	ברודר בנימין
	בית שמש
	21.10.2013
	500.00

	ברונשטיין דוד מליסה
	בית שמש
	21.10.2013
	1,000.00

	ברוש שלמה
	בית שמש
	31.01.2014
	500.00

	ברושטיין דור מליסה
	בית שמש
	05.08.2013
	1,000.00

	גאלדמייר הרולד
	בית שמש
	25.07.2013
	500.00

	גד ער לאון עו"ד
	ירושלים
	10.07.2013
	2,000.00

	גדליה דוד
	בית שמש
	10.07.2013
	2,500.00

	גדליה דוד
	בית שמש
	05.08.2013
	2,500.00

	גולדמן אנדרו
	בית שמש
	01.07.2013
	5,000.00

	גולדמן דניאל
	בית שמש
	07.06.2013
	5,000.00

	גילארדי יוסף
	גבעתיים
	24.06.2013
	5,000.00

	גלאט דוד שמואל
	בית שמש
	05.08.2013
	1,000.00

	גנות ברנדה
	בית שמש
	16.04.2014
	650.00

	ג'קסון ג'קוב
	ירושלים
	24.09.2013
	1,500.00

	דוידוביץ אברהם
	בית שמש
	21.10.2013
	500.00

	הבר מרים
	מודיעין-מכבים-רעות
	16.04.2014
	500.00

	המבורגר מריון
	בית שמש
	21.10.2013
	2,500.00

	המבורגר מריון
	בית שמש
	24.09.2013
	2,500.00

	הר אלזה
	צרעה
	01.04.2014
	5,000.00

	הר עוז יעקוב
	בית שמש
	10.10.2013
	5,000.00

	הר צבי
	צרעה
	28.06.2013
	5,000.00

	הרו ראובן
	מודיעין-מכבים-רעות
	05.08.2013
	5,000.00

	ויזמן שרה
	בית שמש
	21.10.2013
	1,000.00

	וייס הרמן
	בית שמש
	18.07.2013
	500.00

	ורסנטייל אהרון
	בית שמש
	03.09.2013
	5,000.00

	זומר דוד דב
	ירושלים
	01.07.2013
	1,000.00

	זוסמן נתן נטע
	בית שמש
	21.06.2013
	5,000.00

	זילברשטיין אריאל
	תל אביב - יפו
	16.04.2014
	500.00

	חוסקוביץ סילביו
	נתיב הל"ה
	15.10.2013
	5,000.00

	יהלום ישראל
	כפר יונה
	07.05.2013
	500.00

	יוסף שאולזון
	בית שמש
	01.11.2013
	500.00

	יפה צאלה
	נתיב הל"ה
	16.04.2014
	500.00

	כהן אבי
	בית שמש
	08.07.2013
	5,000.00

	כהן אורנה
	בית שמש
	14.06.2013
	5,000.00

	כהן איציק
	בית שמש
	14.06.2013
	5,000.00

	כהן משה
	בית שמש
	10.07.2013
	5,000.00

	כהן ניסים
	בית שמש
	01.04.2014
	5,000.00

	כהן סולטנה
	בית שמש
	17.07.2013
	5,000.00

	כהן שלמה
	אילת
	07.04.2014
	5,000.00

	לב מאיר
	ירושלים
	07.06.2013
	3,000.00

	לואיס סיימון
	בית שמש
	16.04.2014
	500.00

	לוסטמן אלכסנדר
	בית שמש
	21.10.2013
	3,000.00

	לוסטמן סלווין יואל
	בית שמש
	21.06.2013
	2,000.00

	לוסטמן סלווין יואל
	בית שמש
	24.09.2013
	3,000.00

	לזניק מרק
	בית שמש
	21.10.2013
	3,600.00

	ליפנר ברוך
	בית שמש
	16.04.2014
	500.00

	מבורך חיים
	ירושלים
	01.07.2013
	1,000.00

	מושבי שמעון
	בית שמש
	21.10.2013
	1,500.00

	מלכה מאיר
	בית שמש
	16.04.2014
	500.00

	מלכה מאיר
	בית שמש
	18.07.2013
	1,000.00

	ממפציר בוריס
	נס ציונה
	09.05.2013
	3,000.00

	נחליאלי אלברטון
	בית שמש
	15.11.2013
	800.00

	נחמני אורנה
	בית שמש
	16.04.2014
	500.00

	ניסים איתן
	ירושלים
	01.07.2013
	5,000.00

	ניסים יובל
	ירושלים
	06.11.2013
	5,000.00

	ניסים ירון
	ירושלים
	10.07.2013
	5,000.00

	נסים אריאל
	תל אביב - יפו
	08.07.2013
	5,000.00

	סולודוצ'ו דניאל
	הרצליה
	04.08.2013
	2,500.00

	סוניה משה
	חיפה
	01.05.2014
	5,000.00

	סילברמן הווארד
	בית שמש
	16.04.2014
	500.00

	סינגר אלגה
	בית שמש
	10.03.2014
	500.00

	סליפקין נתן
	בית שמש
	16.04.2014
	500.00

	סמילוביץ מארק
	בית שמש
	21.10.2013
	1,000.00

	ספולטר דוד ישראל
	בית שמש
	07.10.2013
	500.00

	ספיר אהרון
	בית שמש
	21.10.2013
	500.00

	סרלין פיליפ
	בית שמש
	21.10.2013
	500.00

	סרלין פיליפ
	בית שמש
	16.04.2014
	500.00

	פוגל יניב
	בית שמש
	12.03.2014
	4,000.00

	פוגל יניב
	בית שמש
	05.08.2013
	1,000.00

	פולק הליס
	בית שמש
	16.04.2014
	500.00

	פושעט בנימין רפאל
	בית שמש
	24.09.2013
	5,000.00

	פיינברג יהודה
	בית שמש
	05.08.2013
	1,000.00

	פינקלשטיין איב
	בית שמש
	16.04.2014
	500.00

	פס יהושע
	בית שמש
	18.07.2013
	1,000.00

	פריינליך דינה
	בית שמש
	16.04.2014
	500.00

	צוקרברוט דוד צרלס
	בית שמש
	15.10.2013
	1,000.00

	קגן גמליאל
	בית שמש
	05.08.2013
	2,000.00

	קוסובסקי יחיאל מיכאל
	בית שמש
	21.10.2013
	1,000.00

	קורן יצחק דויד
	בית שמש
	21.10.2013
	750.00

	קסלר ארנסטו
	רעננה
	16.05.2013
	2,500.00

	רוכוורנר מרים
	בית שמש
	10.10.2013
	5,000.00

	רפאל ענת
	הרצליה
	16.04.2014
	500.00

	שבת יחזקאל
	בית שמש
	10.03.2014
	500.00

	שוורץ אדם
	בית שמש
	21.10.2013
	500.00

	שורץ יהושוע
	ירושלים
	13.05.2013
	2,000.00

	שימוץ דניאל
	בית שמש
	21.10.2013
	500.00

	שלם מירי
	בית שמש
	16.04.2014
	1,100.00

	תרומות מאתר מימונה ריכוז תרומות
	בית שמש
	16.04.2014
	20,623.00





דור אחר ביחד חב"ד בראשות מאיר בלעיש
	שם התורם
	עיר מגורים
	תאריך התרומה
	סכום התרומה

	אלחרר איתן
	בית שמש
	31.07.2013
	5,000.00

	אמסלם משה
	בית שמש
	21.08.2013
	5,000.00

	אסולין בבר
	בית שמש
	30.05.2013
	5,000.00

	בלעיש מאיר
	בית שמש
	10.10.2013
	4,500.00

	בלעיש קלוד
	בית שמש
	17.10.2013
	5,000.00

	גבסי רוזה
	בית שמש
	13.01.2014
	5,000.00

	ואקנין שי
	בית שמש
	21.10.2013
	2,000.00

	זריהן אלירן
	בית שמש
	18.07.2013
	5,000.00

	חי מזל
	בית שמש
	14.01.2014
	5,000.00

	חנית תמר
	ירושלים
	21.10.2013
	5,000.00

	יעקב סיימון
	בית שמש
	21.08.2013
	5,000.00

	יעקב רגי
	מבשרת ציון
	27.08.2013
	5,000.00

	יפרח יובל
	זנוח
	01.07.2013
	5,000.00

	יצחק אייזנשטיין
	בית שמש
	06.01.2014
	5,000.00

	מועלם לירון
	בית שמש
	21.10.2013
	2,500.00

	מזרחי מירי
	בית שמש
	30.06.2013
	3,000.00

	מלכה חיים
	בית שמש
	03.10.2013
	5,000.00

	נקדאי לירז
	בית שמש
	27.11.2013
	5,000.00

	ןקנין אלירן
	בית שמש
	16.09.2013
	5,000.00

	סגל עליזה
	בית שמש
	17.02.2014
	3,000.00

	עוז שמוליק
	בית שמש
	28.11.2013
	5,000.00

	עזו אסף
	בית שמש
	23.04.2013
	5,000.00

	שרון גבסי
	בית שמש
	28.11.2013
	5,000.00



טוב לבית שמש
	שם הערב
	עיר מגורים
	תאריך הערבות
	סכום הערבות

	סלומון אהרון
	בית שמש
	07.10.2013
	73,200.00



כלל חסידי וקהילות ירושלים
	שם הערב
	עיר מגורים
	תאריך הערבות
	סכום הערבות

	גולדברג שמעון
	בית שמש
	08.09.2013
	21,000.00



עתיד העיר
	שם התורם
	עיר מגורים
	תאריך התרומה
	סכום התרומה

	יצחק נחשון
	בית שמש
	02.09.2013
	2,500.00

	יצחק נחשון
	בית שמש
	02.09.2013
	2,500.00



	שם הערב
	עיר מגורים
	תאריך הערבות
	סכום הערבות

	כהן מרדכי
	בית שמש
	17.09.2013
	73,198.00



קול שחר
	שם התורם
	עיר מגורים
	תאריך התרומה
	סכום התרומה

	קנדיאטי סטיבן
	בית שמש
	18.09.2013
	5,000.00

	קפלן זאב
	בית שמש
	02.10.2013
	2,360.00

דין וחשבון על תוצאות ביקורת חשבונות המועמדים שהשתתפו בבחירות החדשות לראש הרשות המקומית נצרת במרץ 2014





[image: isra]
מדינת ישראל
[image: logo-bl]
יוסף חיים שפירא, שופט (בדימ')
[bookmark: _GoBack]מבקר המדינה 

חוק הרשויות המקומיות 
(מימון בחירות), התשנ"ג-1993
דין וחשבון על תוצאות ביקורת חשבונות המועמדים שהשתתפו בבחירות החדשות לראש הרשות המקומית נצרת במרץ 2014
כללי
ב-22.10.13 התקיימו הבחירות הכלליות ברשויות המקומיות, לרבות ברשות המקומית נצרת. 
ב-11.2.14 החליט בית משפט העליון[footnoteRef:6] על קבלת ערעור בחירות במסגרתו הועלו טענות לקיום ליקוי מהותי בהצבעה ביום הבחירות, והורה על עריכת בחירות חוזרות לראשות עיריית נצרת לפי חוק הרשויות המקומיות (בחירות), התשכ"ה-1965 (להלן - חוק הבחירות). [6:  	בר"מ 582/14 עלי סאלם נ' ראמז ג'ראייסי.] 

ב-17.2.14 התקבל בכנסת תיקון מס' 11 (להלן - התיקון לחוק)[footnoteRef:7] לחוק הרשויות המקומיות (מימון בחירות), התשנ"ג-1993 (להלן - החוק), אשר מסדיר את אופן התנהלותן של 'בחירות חדשות' כהגדרתן בתיקון לחוק. סעיף 1 לתיקון לחוק מגדיר "בחירות חדשות" - "בחירות לפי סעיף 73 לחוק הבחירות...". [7:  	ס"ח 2434, עמ' 302.] 

ב-11.3.14 התקיימו בחירות חדשות לראש הרשות המקומית נצרת, בהן השתתפו שני מועמדים: ג'ראייסי ראמז וסאלם עלי. 
תקופת הבחירות כהגדרתה בחוק, אשר לגביה הגישו המועמדים לראש הרשות המקומית נצרת חשבונות ודוח כספי למבקר המדינה, הינה מיום 11.2.14 ועד 11.3.14.
לפי סעיף 23(א) לחוק, על מבקר המדינה למסור ליושב ראש הכנסת, לא יאוחר מתום שמונה חודשים אחרי הבחירות, דין וחשבון בדבר תוצאות ביקורת החשבונות של המועמדים שהשתתפו בבחירות. 
בחוק נקבע, כי על נציגי המועמדים למסור למבקר המדינה את החשבונות והדוחות הכספיים לתקופת הבחירות בצירוף חוות דעת של רואה חשבון בדבר תקינותם ושלמותם, וכן בדבר ניהול מערכת החשבונות בהתאם להנחיות מבקר המדינה (ראו להלן).
מועמדים בבחירות חדשות לראש רשות מקומית זכאים למימון הוצאות הבחירות שלהם, על פי הוראות החוק. במקביל להסדרת המימון הממלכתי מוטלות על המועמדים הגבלות בקשר להוצאותיהם ולהכנסותיהם.
על פי סעיף 30(א) לחוק, על מבקר המדינה לקבוע הנחיות למועמדים בדבר הדרך לניהול חשבונותיהם ועל פי סעיף 21(ג) לחוק על המועמדים לנהל את חשבונותיהם לפי ההנחיות האמורות ולרשום בהם את כל הכנסותיהם והוצאותיהם. מערכות החשבונות של המועמדים עומדות, על פי סעיף 21(ד) לחוק, לביקורת מבקר המדינה.
בהתאם לסמכויותיו, קבע מבקר המדינה את הנחיות הרשויות המקומיות (מימון בחירות) (ניהול חשבונות), התשע"ג-2013 (להלן - ההנחיות). בדוח שעל מבקר המדינה למסור לפי החוק, עליו לקבוע אם המועמדים ניהלו מערכת חשבונות בהתאם להנחיותיו, אם הוצאות הבחירות שלהם היו בגבולות התקרה שנקבעה בחוק והאם ההכנסות שקיבלו היו בגבולות שנקבעו בחוק.
לפי סעיף 7(א2) לחוק, מועמד בבחירות חדשות לראש רשות בלבד, זכאי לקבל מימון ממלכתי בהתאם לנוסחאות המפורטות בסעיף קטן (א1), כאשר סכום המימון מהווה נגזרת של מספר הקולות הכשרים בהם זכה המועמד בבחירות החדשות. לפי החוק המועמד מקבל תוך 20 ימים מיום פרסום תוצאות הבחירות, 85% מסכום המימון המגיע לו. מועמד שדוח מבקר המדינה לגביו חיובי, זכאי לקבל את יתרת המימון הממלכתי (15%) מיד לאחר מסירת הדוח. כאשר מבקר המדינה קובע, כי הדוח הנוגע למועמד אינו חיובי (מחמת אי-עמידה באחד משלושת התנאים האמורים), יורה שר הפנים כי לא תשולם למועמד יתרת המימון הממלכתי. ואולם, מבקר המדינה רשאי להמליץ לשר להקטין את השיעור הקבוע בחוק ולקבוע שחלק מיתרת המימון ישולם, בהתחשב באופי החריגה, בהיקפה ובנסיבות המקרה, והשר יורה לשלם את הסכום לפי המלצת מבקר המדינה. 
להלן יפורטו עיקרי הממצאים לגבי שני המועמדים שהגישו את חשבונותיהם למשרדי.


עיקרי הממצאים
תוצאות ביקורת החשבונות של המועמדים נקבעו על פי הדוחות הכספיים שמסרו המועמדים; חוות הדעת של רואי החשבון שבדקו את החשבונות אשר צורפו לדוחות הכספיים; בדיקות ובירורים משלימים שעשו עובדי משרדי; השלמות, תיקונים והסברים של המועמדים ונציגיהם; ותצהירים של נציגי המועמדים שהתקבלו כראיה לפי סעיף 21(ה) לחוק.
לגבי המועמד עלי סאלם קבעתי כי הדוח בעניינו אינו חיובי. 


הכנסות
החוק אוסר קבלת תרומה מתאגיד, בין בארץ ובין בחוץ לארץ, וממי שאינו רשום במרשם האוכלוסין המתנהל לפי חוק מרשם אוכלוסין, התשכ"ה-1965. כמו כן מגביל החוק את סכום התרומה המותרת מאדם ובני ביתו הסמוכים על שולחנו ל-5,000 ש"ח בין בחירות לבחירות. הכנסות שני המועמדים עמדו בגבולות האמורים בחוק.

הוצאות
החוק קובע כי לגבי מועמדים בבחירות חדשות לראש רשות תחושב תקרת ההוצאות לפי סעיף 15(ג) לחוק, קרי "200% מסכום המימון המגיע לו לפי סעיף 7(א1) או 7(א2), לפי העניין".
הוצאות הבחירות של שני המועמדים היו בגבולות תקרת ההוצאות המותרת. 

הנחיות מבקר המדינה
לפי החוק, על המועמדים לנהל את מערכת החשבונות שלהם בהתאם להנחיות מבקר המדינה. 
המועמד עלי סאלם לא ניהל את מערכת חשבונותיו לפי הנחיות מבקר המדינה. 


להלן פירוט הממצאים:
כאמור, הממצאים מתייחסים לשני המועמדים, והנתונים הכספיים לגבי הכנסותיהם והוצאותיהם המפורטים בהמשך לקוחים מהדוחות הכספיים שנמסרו למשרדי. 

ג'ראיסי ראמז 
המועמד זכה בבחירות החדשות בכ- 38% מהקולות הכשרים וזכאי למימון מאוצר המדינה. 
על פי הדוח הכספי של המועמד הסתכמו הכנסותיו בתקופת הבחירות ב-996,961 ש"ח, כולן ממימון ממלכתי, והוצאותיו הסתכמו ב-1,005,446 ש"ח. הגירעון לתקופת הבחירות הסתכם 
ב-8,485 ש"ח.
על פי סעיף 15(ג) לחוק תקרת ההוצאות הייתה 2,715,348 ש"ח. הוצאות הבחירות של המועמד בתקופת הבחירות היו בגבולות האמורים בחוק.
המועמד ניהל את חשבונותיו בהתאם להנחיות מבקר המדינה. 
הכנסות המועמד היו בגבולות האמורים בסעיף 16 לחוק.
לפיכך, ניתן דוח חיובי לגבי תוצאות ביקורת החשבונות של המועמד.


עלי סאלם 
המועמד זכה בבחירות החדשות בכ-62% מהקולות הכשרים וזכאי למימון מאוצר המדינה. 
על פי הדוח הכספי של המועמד הסתכמו הכנסותיו בתקופת הבחירות ב-1,357,674 ש"ח, כולן ממימון ממלכתי, והוצאותיו הסתכמו ב-1,361,107 ש"ח. הגירעון לתקופת הבחירות הסתכם 
ב-3,433 ש"ח.
לאחר הביקורת והוספת יתרת המימון המגיע בשיעור 15% הסתכמו הכנסות המועמד 
ב-1,597,263 ש"ח. המועמד סיים את תקופת הבחירות בעודף בסך של 236,156 ש"ח. 
על פי סעיף 15(ג) לחוק תקרת ההוצאות הייתה 2,715,348 ש"ח. הוצאות הבחירות של המועמד בתקופת הבחירות היו בגבולות האמורים בחוק.
המועמד ניהל את חשבונותיו שלא בהתאמה מלאה להנחיות מבקר המדינה. הדבר התבטא בעיקר בכך שהמועמד לא החזיק את מלוא האסמכתאות בגין הוצאות שהוציא ולא שמר עותקים של כל הפרסומים שפרסם.
הכנסות המועמד היו בגבולות האמורים בסעיף 16 לחוק.
לפיכך, ניתן דוח לא חיובי לגבי תוצאות ביקורת החשבונות של המועמד. 
בהתחשב באופי החריגה ובהיקפה ולאחר ששקלתי, בין היתר, את ההסברים שקיבלתי מהמועמד, אני ממליץ, בתוקף סמכותי לפי סעיף 23 (ד) לחוק, להשית על המועמד שלילה של השלמת מימון הוצאות הבחירות בשיעור של 2%, שערכו 31,945 ש"ח.
הוצאות הבחירות של המועמד נמוכות מיתרת המימון המגיע לו מאוצר המדינה ולכן הסנקציה המוטלת על המועמד תהיה בגובה יתרת המימון בסך של 3,433 ש"ח.

